Coba jelasin Darurat dari Peristiwa 10 Ogos dalam bahasa melayu dong

Pada 5 Julai tahun sama, pemerintah mula mengisytiharkan suatu darurat - perintah berkurung dikenakan kepada rakyat biasa sambil diberikan senjata tombak serta risalah mengkhabarkan "Tanah Air berada dalam keadan bahaya" (« La Patrie est en danger ! »); warga yang dikerahkan dalam Pengawal Negara (Garde Nationale) pula diberikan tugasan aktif.

Suatu temasya memperingati ulang tahun ketiga Serbuan Bastille diadakan pada 14 Julai di mana para anggota Garde serata Perancis diundang ke Paris bagi memeriahkan keadaan. Para askar pembedil batalion Filles-Saint-Thomas mula bersemuka dengan tentera relawan fédéré Marseille, lalu menyebabkan suatu pertelingkahan. Akibat insiden ini, puak Feuillant, para pembedil serta anggota askar dalam Garde nationale digugurkan daripada barisan mereka sebagi hukuman.

Suatu dokumen bersurat pada 25 Julai oleh Karl Wilhelm Ferdinand, Putera Braunschweig-Wolfenbüttel atas permintaan sekutunya Permaisuri Marie Antoinette berjudul Manifesto Braunschweig (manifeste de Brunswick) diterbitkan dalam akhbar Moniteur di Paris pada 1 Ogos; penulisan tersebut bertujuan menakutkan rakyat jelata Marie yang berani menyanggah baginda. Ia turut mengecam para revolusioner dengan menyatakan sekiranya mereka tidak menyerahkan diri serta mengembalikan kuasa pemerintahan kepada pihak kerajaan, maka Paris akan "berdepan serangan tentera dan ditundukkan sepenuhnya" (« une exécution militaire et une subversion totale »). Manifesto ini tersebar serata Paris pada 1 Ogos, khabar mengenai ketibaan para tentera Austria dan Prusia beberapa hari kemudian memuncakkan kemarahan warga republikan.